laion/Wikipedia-Exotic huggingface dataset:
სტეფანე სანანოისძე ჭყონდიდელი

სტეფანე სანანოისძე ჭყონდიდელი — X საუკუნის მეორე ნახევრის ქართველი მწერალი, ჰიმნოგრაფი, მთარგმნელი, სასულიერო მოღვაწე (ჭყონდიდის ეპისკოპოსი). პირველად მოხსენიებულია მიქაელ მოდრეკილის იადგარში (978-988). ეფრემ მცირის ცნობით, სტეფანე სანანოისძე ჭყონდიდელს სიმეონ ლოგოთეტის მეტაფრასებიდან უთარგმნია საკითხავი დაუჯდომელთა და თეოქთისტე ლეზველის ცხოვრება. სტეფანე სანანოისძე ჭყონდიდელს მიაწერენ მიქაელ მოდრეკილის კრებულში შესულ ორ საგალობელს: „ნათლისმიღებისა და წმიდისა მოწამისა ჰაბოისანი“ და სტეფენე პირველმოწამის საგალობელს სტიქარონითურთ. უკანასკნელმა ძიებამ (ლ. ჯღამაია) გაარკვია, რომ სტეფანე პირველმოწამის საგალობელი თარგმნილია ბერძნულიდან თვით სტეფანე სანანოიძის მიერ. მასვე ეკუთვნის აბოსადმი მიძღვნილი ორიგინალური ჰიმნი და სტეფანე პირველმოწამისადმი მიძღვნილი საგალობლის თარგმანი. სტეფანე სანანოისძე ჭყონდიდელს აბოსადმი მიძღვნილ საგალობელში ეყდნობა აბოს წამების იოანე საბანისძისეულ ტექსტს. ავტორი ყურადღებას აქცევს აბოს სულიერი ბიოგრაფიის დეტალებს და მათი წარმოჩენით წმინდანის დასრულებულ სახელ ქმნის. საგალობლის დახვეწილი პოეტური ფორმა, ლაკონიური და გამომსახველი სიტყვა საფუძველს გვაძლევს სტეფანე სანანოისძე ჭყონდიდელი ამოვუყენოთ თავისი დროის ბრწყინვალე ჰიმნოგრაფებს. პავლე ინგოროყვა სტეფანე სანანოისძე ჭყონდიდელს დასავლეთ საქართველოს ჰიმნოგრაფიული სკოლის წარმომადგენლად მიიჩნევს. ძველი ქართული მწერლობის ისტორიაში სტეფანე სანანოისძე ჭყონდიდელთან ერთად მოიხსენიება დავით ტბელი (როგორც ჩანს, ისინითანამედროვენი იყვნენ). რუის-ურბნისის ძეგლისწერაც ამ ორ სახელს ერთად მოიხსენიებს. ინგოროყვა პ., თხზულებათა კრებული 7 ტომად, ტ. 3, თბ., 1966; კეკელიძე კ., ქართული ლიტერატურის ისტორია, ტ.1, თბ., 1960; ჯღამაია ლ., მეათე საუკუნის ქართველი ჰიმნოგრაფები, «მაცნე. ენისა და ლიტერატურის სერია», 1974, № 3; ჯღამაია, ლ., ქართული საბჭოთა ენციკლოპედია, ტ. 9, თბ., 1985. — გვ. 567. სტეფანე სანანოისძე — წმიდისა სტეფანე პირველმოწამისაჲ თავნი იტყვიან „სტეფანე“
აპოლოგია

აპოლოგია (დაცვა, გამართლება, გამოსარჩლება) — სასულიერო ლიტერატურის დარგი, რომელიც მიზნად ისახავდა რელიგიის, ვისიმე ან რისიმე დაცვას, გამართლებას, გამოსარჩლებას (ზეპირად ან წერილობით). სიტყვა „აპოლოგია“ ხშირად იხმარება წინასწარგანზრახული დაცვის, გადაჭარბებული შექების, განდიდების მნიშვნელობით. აპოლოგეტი იყო პიროვნება, ვინც იცავდა რელიგიურ დებულებებს ზეპირად თუ წერილობით. ასე წარმოიშვა აპოლოგეტური ლიტერატურა.
კონდაკი

კონდაკი (ანუ იერატიკონი, ჟამისწირვის წიგნი) — ლიტურგიკული წიგნი, რომელშიც წარმოდგენილია წირვის წესი. წირვის რამდენიმე რედაქცია არსებობდა ქრისტიანულ ლიტურგიაში. ერთ-ერთი იყო მოციქულთა ლიტურგია — აღმოსავლეთის ეკლესიაში მიღებული და გავრცელებული, მეორე — კონსტანტინოპოლური/ბიზანტიური (ბასილი დიდისა და იოანე ოქროპირისა). ჩვენში ორივე რედაქცია იყო თარგმნილი. X საუკუნემდე უფრო იაკობის ლიტურგია იყო ხმარებაში, ქართველები XI საუკუნიდან ბიზანტიურ ლიტურგიაზე გადავიდნენ. კონდაკი
ლივ ულმანი

ლივ ულმანი (ნორვ. Liv Johanne Ullmann; დ. 16 დეკემბერი, 1938) — ნორვეგიელი მსახიობი, რომელმაც საერთაშორისო აღიარება მოიპოვა ინგმარ ბერგმანის ათეულობით ფილმში მონაწილეობით. ლივ ულმანი დაიბადა ტოკიოში, გაიზარდა კანადაში, მსახიობის ოსტატობას სწავლობდა ლონდონში, მუშაობდა სტავანგერის თეატრში, მოგვიანებით კი ოსლოს ნაციონალურ თეატრში. მისი ვარსკვლავი ამობრწყინდა 1966 წელს, როდესაც იგი გადაიღეს (ბიბი ანდერსონთან ერთად) ინგმარ ბერგმანის ფილმში „პერსონა“ ელისაბედ ფოგელერის როლში. მანამდე ულმანმა ითამაშა უმნიშვნელო როლები 5 ნორვეგიულ და 1 შვედურ ფილმში. ფილმ „პერსონის“ დამსახურებაა, რომ ლივმა მიიღო როლები ამერიკელი რეჟისორებისგან. აგრეთვე ითამაშა ბერგმანის მრავალ ფილმში. მისგან გააჩინა ქალიშვილი, რომელიც შვედეთში ცნობილი ჟურნალისტი იყო. ლივ ულმანი ნომინირებული იყო „ოსკარზე“, როგორც საუკეთესო შემსრულებელი ქალი. ბერგმანთან მუშაობის პარალელურად, ულმანი ბრწყინავდა ბროდვეიზე და ჰოლივუდში, მრავალი როლის შესრულებით ჰენრი იბსენის პიესებში. 1977 წელს გამოვიდა ულმანის ავტობიოგრაფიული ნაშრომი „ცვლილებები“. 1990-იან წლებში კი დაკავდა რეჟისურით. 2008 წლის ივნისში ლივ ულმანმა უხელმძღვანელა XXX მოსკოვის საერთაშორისო კინოფესტივალის ჟიურის. ვიკისაწყობში არის გვერდი თემაზე: ლივ ულმანი ლივ ულმანი კინოფილმების ინტერნეტ-მონაცემთა ბაზაში ლივ ულმანი TCM-ის კინოფილმების მონაცემთა ბაზაში ლივ ულმანი ბიბლიოთეკის WorldCat კატალოგში
Nissan Motors

ნისანი — იაპონური ავტომწარმოებელი კომპანია; დაარსდა 1933 წელს. ერთ-ერთი პირველი კომპანიაა იაპონიაში, რომელმაც ავტომობილების მასობრივი გამოშვება დაიწყო. იმდროინდელი სახელწოდება DATSUN კომპანიის მფლობელთა გვარების აკრონომია – Den, Aoyama, Takeuchi. 1933 წელს ოფიციალურად ჩამოყალიბდა Nissan Motor Co. „ნისანი“ უშვებდა თვითმფრინავებსა და ტვირთმზიდებს იაპონური არმიისთვის. 1958 წელს პირველი Datsun ჩავიდა აშშ-ში. ეს იყო მძიმე ავტომობილი 48 ცხენის ძალითა და 12000cc ძრავით. 1959 წელს პირველი პიკაპი გაიყიდა ამერიკაში. მომდევნო წლებში „ნისანმა“ სერიოზული რეპუტაცია მოიპოვა როგორც იაპონიაში, ასევე, აშშ-ში. 1960 წელს კალიფორნიაში დაარსდა NMC. ამავე წელს შეიქმნა Datsun-ის პირველი სპორტული მოდელი SPL 210, რომელსაც მოგვიანებით 85-ცხენისძალიანი ძრავა დაუყენეს. 1962 წელს გამოვიდა 3-სიჩქარიანი ავტომობილი Datsun Bluebird, რომელიც განკუთვნილი იყო ამერიკის მოსახლეობისთვის. ამავე წელს გამოვიდა Patrol ოთხი წამყვანი თვლით, რამაც სერიოზული კვალი დატოვა „ნისანის“ ისტორიაში. ამ მანქანას ჰქონდა 6 ცილინდრი, 145 ცხენის ძალა და 4000cc ძრავა, რომელიც გამოიმუშავებდა საკმარის თორქს „ხეებზე ასასვლელად“, როგორც მაშინდელი შემფასებლები ახასიათებდნენ. 1966 წელს NMEX-მა (NIssan Mexicana) შექმნა თავისი პირველი ავტომობილი. ვიკისაწყობში არის გვერდი თემაზე: Nissan Motors Nissan-ის გლობალური გვერდი დაარქივებული 2010-12-07 საიტზე Wayback Machine. Nissan-ის ინდოეთის გვერდი Nissan-ის გვერდი აშშ- ში Nissan კანადა დაარქივებული 2018-11-04 საიტზე Wayback Machine. Nissan ავსტრალია Nissan Commercial Vehicles – ჩრდილო ამერიკა ნისანის ელექტრონული ავტომობილები – Nissan Leaf დაარქივებული 2009-09-15 საიტზე Wayback Machine.
ჯონ პოლ ჯონსი

საკუთარი სახელი ჯონ პოლ ჯონსი შეიძლება აღნიშნავდეს ერთ-ერთ შემდეგ პიროვნებათაგანს: ჯონ პოლ ჯონსი - XVIII საუკუნის ცნობილი მეზღვაური და რევოლუციონერი ჯონ პოლ ჯონსი - ჯგუფ ლედ ზეპელინის მუსიკოსი.
Zooma (ალბომი)

Zooma — ინგლისური მძიმე როკ-ჯგუფ ლედ ზეპელინის ყოფილი ბას-გიტარისტ ჯონ პოლ ჯოუნსის ალბომი. ალბომი Zooma ჩაიწერა Discipline Global Mobile-ის სტუდიაში, 1999 წელს. ჯონ პოლ ჯოუნსის ამ ალბომში ძირითადად შესულია პირადად მისი სასიმღერო კომპოზიციები. ალბომში შესულია 9 სიმღერა, მათი საერთო ხანგრძლივობა შეადგენს 47:42 წუთს. ალბომ Zooma-ს შემდეგ ჯონ პოლ ჯოუნსმა 2001 წელს გამოუშვა ახალი სტუდიური დისკი The Thunderthief. ყველა სიმღერის ავტორი - ჯონ პოლ ჯოუნსი. ჯონ პოლ ჯოუნსის ოფიციალური საიტი დაარქივებული 2010-10-07 საიტზე Wayback Machine. ↑ Zooma AllMusic-ზე
ტიგროსი

ტიგროსი, ტიგრი — მდინარე თურქეთსა და ერაყში (ნაწილობრივ მიედინება ამ ქვეყნებისა და სირიის საზღვარზე). სიგრძე დაახლოებით 1900 კმ, აუზის ფართობი 375,000 კმ2. სათავე აქვს აღმოსავლეთ ტავრში. კვეთს ჯეზირეს პლატოსა და მესოპოტამიის დაბლობის დიდ ნაწილს. დაახლოებით ქალაქ ელ-კურნასთან (ერაყი) უერთდება მდინარე ევფრატს და მდინარე შატ-ელ-არაბის სახელწოდებით ერთვის სპარსეთის ყურეს. მდინარე ტიგროსის ძველი სახელწოდებაა იდიგნა. ასურეთი ევფრატი შუამდინარეთი Hausleiter, A., M. Roaf, St J. Simpson, R. Wenke, P. Flensted Jensen, R. Talbert, T. Elliott, S. Gillies. Places: 912964 (Tigris/Diglitus fl.). Pleiades. ციტირების თარიღი: March 9, 2012 8:45 am. ↑ (1988) ძველი აღმოსავლეთის ხალხთა ისტორია, მეორე გადამუშავებული გამოცემა, თბილისი: მეცნიერება, გვ. 45. ISBN 978-5-520-00162-1.  დაარქივებული 2020-10-26 საიტზე Wayback Machine. Managing the Tigris and Euphrates Watershed დაარქივებული 2011-07-20 საიტზე Wayback Machine. Bibliography on Water Resources and International Law
რეკრეატივო

Real Club Recreativo de Huelva, S.A.D. 1889 წლის 23 დეკემბერს დაარსდა.ის არის ყველაზე ძველი ესპანური კლუბი. გუნდის საშინაო არენაა Nuevo Colombino stadium, რომელიც 19 860 გულშემატკივარს იტევს. ამ სტადიონზე 1965 წლიდან იმართება საერთაშორისო ტურნირი Trofeo Colombino, ამ ტურნირში მონაწილეობა მადრიდის რეალსაც მიუღია და რამდენიმეჯერ მოუგია კიდეც. ეს ტურნირი მოგებული აქვს თბილისის დინამოსაც. პრიმერა დივიზიონში გუნდი პირველად 1978-79 წლების სეზონში აღზევდა, გუნდს ეუსებიო რიოსი წვრთნიდა. სულ გუნდს უმაღლეს დივიზიონში 4 სეზონი აქვს გატარებული. გუნდის ისტორიაში გამორჩეულია 2006-08 წლები, გუნდი პრიმერაში მერვე ადგილზე გავიდა, მოიგო 3-0 რეალთან და 2-0 ვალენსიასთან. გუნდს წვრთნიდნენ ისეთი სპეციალისტები, როგორებიც არიან ხოაკინ კაპაროსი და ლუკას ალკარასი. გუნდის ღირსებას სხვადასხვა დროს იცავდნენ ისეთ ფეხბურთელები როგორებიც არიან ლუის არაგონესი, მანუელ ალმუნია, მარიანო პერნია.
რეალ ვალიადოლიდი (საფეხბურთო კლუბი)

„რეალ ვალიადოლიდი“ (ესპ. Real Valladolid Club de Fútbol) — ესპანური საფეხბურთო კლუბი. დაარსდა 1928 წლის ივნისში, კასტილია და ლეონის ავტონომიური გაერთიანების ქალაქ ვალიადოლიდში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ ნუევო ხოსე სორილიაზე, რომელიც 26 512 მაყურებელს იტევს. ეს სტადიონო 1982 წელს აშენდა და პოეტ ხოსე სორილია ი მორალის სახელს ატარებს. გუნდი პრიმერა დივიზიონში პირველად 1947-48 წლების სეზონში აღზევდა. ამავე წელს გუნდი გავიდა ესპანეთის თასის ფინალში, სადაც დამარცხდა „ატლეტიკ ბილბაოსთან“. ამ სეზონის შემდეგ, „რეალ ვალიადოლიდი“ 10 წელი არ გავარდნილა პრიმერა დივიზიონიდან, შემდეგ კი მერყეობდა სეგუნდა დივიზიონსა და პრიმერას შორის. 2006-07 წლების სეზონში გუნდს სათავეში ჩაუდგა ხოსე ლუის მენდილიბარი და ამ სეზონში შეძლო დაემყარებინა სეგუნდა დივიზიონის რეკორდი. ბასკი მწვრთნელის გაწვრთნილმა გუნდმა 88 ქულა მოაგროვა. „ვალიადოლიდმა“ მოახერხა ზედიზედ 27 წაუგებელი მატჩის ჩატარება. პრიმერა დივიზიონში კლუბმა საუკეთესო შედეგია აჩვენა 1963 წელს, როდესაც დაიკავა მეოთხე ადგილი. „რეალ ვადიალოლიდს“ ეკუთვნის ყველაზე სწრაფი გოლის რეკორდი. ხოსება ლიორენტემ 2008 წლის 20 იანვარს, „ესპანიოლთან“ მატჩში გოლი 7.42 წამში გაიტანა. ესპანეთის თასი 2 ფინალისტი (2): 1949/50, 1988/89 ესპანეთის ლიგის თასი 1 გამარჯვებული (1): 1983/84 სეგუნდა დივიზიონი ჩემპიონი (3): 1947/48, 1958/59, 2006/07 ტერსერა გამარჯვებული (4): 1932/33, 1933/34, 1945/46, 1946/47 დუვარდის თასი გამარჯვებული : 1951/52 კასტილია და ლეონეს თასი გამარჯვებული (2): 1931, 1985 ესპანეთის სამეფო ფეხბურთის ფედერაციის თასი გამარჯვებული : 1953 ოფიციალური საიტი რეალ ვალიადოლიდი Twitter-ზე კლუბის პროფილი Soccerway-ზე კლუბის პროფილი Transfermarket-ზე
დაოსიზმი

დაოსიზმი — რელიგიურ-ფილოსოფიური მიმდინარეობა ჩინეთში. თავდაპირველად, ძვ. წ. VI საუკუნეში, წარმოადგენდა მხოლოდ ფილოსოფიურ მიმდინარეობას. მის დამფუძნებლად ითვლება ნახევრად ლეგენდარული ბრძენი ლაო-ძი („მოხუცი მასწავლებელი“), რომელმაც დაწერა წიგნი „დაო დე ძინი“. ახ.წ. II საუკუნეში ეს მოძღვრება საფუძვლად დაედო რელიგიას, რომელმაც იგივე სახელი - დაოსიზმი მიიღო. მისი ძირითადი პრინციპებია დაო - ყოველი არსის დასაბამი კანონი, „საგანთა დედა“, ქვეყნიერების მარადიული ცვლა, რაც არ ემორჩილება არც ღმერთებს, არც ადამიანურ ძალას. ამიტომ ადამიანი უნდა დაემორჩილოს, დანებდეს, არ იმოქმედოს, იყოს პასიური, აშენოს მცენარეები და ცხოველები, თაყვანი სცეს კულტს, რომლის მთავარი საზრუნავი დემონთა და ავსულთა განდევნაა, მკითხაობა. უზენაესი ღმერთია შინ-დი, ცის ღმერთი, იმპერატორთა („ცის შვილთა“) მამა, შემდეგ მოდის ლაო ცზი და პან-გუ (სამყაროს შემოქმედი, ღვთაების რანგისა). ბოლო დროს თითქმის მთლიანად შეავიწროვა ბუდიზმმა, კონფუციანობამ და ქრისტიანობამ. ინფორმაცია დაოსიზმზე დაარქივებული 2011-08-19 საიტზე Wayback Machine. დაოსისტური ასოციაცია
შანხაის მეტროპოლიტენი

შანხაის მეტროპოლიტენი (ჩინ 上海地铁) — ქალაქ შანხაის მეტროსისტემა; ჩინეთი. მეტროპოლიტენს დღიურად 3 მლნ ადამიანი გადაჰყავს. ახალი სადგურების გახსნის შემდეგ მგზავრთა ნაკადის საგრძნობ მატებას ელიან. შანხაი მესამე ქალაქია ჩინეთში პეკინისა და ტიანძინის შემდეგ, სადაც მეტროს მშენებლობა იქნა დაწყებული. 2006 წლის მდგომარეობით კი, ყველაზე გრძელი სალიანდაგო მონაკვეთი სწორედ შანხაიშია. დღესდღეობით ხსენებული მეტროპოლიტენი მსოფლიოში ერთ-ერთი ყველაზე ახალგაზრდა, სწრაფმზარდი და სწრაფგანვითარებადი მეტროა მოქმედი 8 ხაზით, მშენებარე ახალი 5 ხაზით და უკვე არსებული ხაზების დასაგრძელებლად მშენებარე უბნებით. წინასწარი გეგმების მიხედვით, 2025 წლისთვის შანხაიში მეტროს 11 ხაზი და 10 მსუბუქი მეტროს ხაზი იქნება. მოსალოდნელია, რომ ზოგიერთი ხაზი უკვე 2010 წელს, გამოფენისთვის უნდა გაიხსნას "ექსპო 2010"-ის ფარგლებში. შანხაის მეტრო თანამედროვე, იაფი და სწრაფი ტრანსპორტია. სადგურებზე სისუფთავეა. პლაზმური პანელები მომავალი ორი მატარებლის მოსვლის დროს ასახავენ. მიწისქვეშა ხაზებზე მოძრავი მატარებლების ვაგონებში განთავსებულ თხევადკრისტალურ მონიტორებზე მომდევნო სადგურის რეკლამა და დასახელებაა ნაჩვენები. მიწისზედა სადგურებზე კი შუქდიოდურ ტაბლოებზე ჩანს მომდევნო სადგურის შესახებ ინფორმაცია. ასევე, სადგურებში ისმის მომდევნო სადგურების სახელწოდებები ჩინურ და ინგლისურ ენებზე, ასევე სადგურთან ახლომდებარე მაღაზიებისა და ღირსშესანიშნაობების თაობაზე გაკეთებული ინფორმაცია მხოლოდ ჩინურ ენაზე. მეტრო აღჭურვილია ინვალიდთა გადასაყვანად. სისტემის ნაკლად შეიძლება ჩაითვალოს გადაჭედილობა პიკის საათებში (განსაკუთრებით 1 და 2 ხაზზე) და არასრული დაფარვა საქალაქო ტერიტორიისა, რაც ბოლო პერიოდებში ახალი ხაზებისა და სადგურების სწრაფი მშენებლობით საბოლოოდ გვარდება. ზოგიერთს მიაჩნია, რომ გადასაჯდომ სადგურებზე გადასასვლელები მეტისმეტად გრძელია. შანხაის მეტროპოლიტენში მგზავრობის საფასურის გადახდა მანძილის მიხედვით წარმოებს. 2005 წლის 15 სექტემბერს საფასურის გაზრდის შემდეგ 3 კმ-ის გავლა 3 იუანი ღირდა, 46 კმ-ისა 8 იუანი. 2005 წლის დამლევს შანხაის მეტროში გადახდის ერთიანი სისტემა შემოიღეს. მანამდე, მე-5 ხაზიდან გადაჯდომისას მგზავრებს გადახდა უწევდათ, რადგანაც ხაზები სხვადასხვა კომპანიებს ეკუთვნით. მეტროპოლიტენების სია შანხაის მეტროპოლიტენის ოფიციალური საიტი დაარქივებული 2020-08-21 საიტზე Wayback Machine. კომპანია "Shanghai Shentong Metro Company"-ის საიტი დაარქივებული 2010-01-10 საიტზე Wayback Machine. შანხაის მეტრო საიტზე UrbanRail.net დაარქივებული 2005-07-07 საიტზე Wayback Machine. შანხაის მეტრო სქემა და განრიგი დაარქივებული 2008-04-08 საიტზე Wayback Machine.
მაგლევი

მაგნიტოპლანი ან მაგლევი (ინგლ. magnetic levitation) — მატარებელი მაგნიტურ საკიდზე, მოძრავი და მართული მაგნიტური ძალის მიერ. ასეთი შემადგენლობა, ჩვეულებრივი მატარებლებისგან განსხვავებით, მოძრაობისას ლიანდაგების ზედაპირს არ ეხება. რამდენადაც მატარებელსა და მოძრაობის ზედაპირს შორის არსებობს ნაპრალი, ხახუნი გამორიცხულია, ერთადერთი მამუხრუჭებელი ძალა აეროდინამიკური წინააღმდეგობის ძალაა. მიეკუთვნება მონორელსურ ტრანსპორტს. მაგლევის მიერ მიღწეული სიჩქარე თვითმფრინავის სიჩქარეს უტოლდება და (შიდა ფრენების) ავიაციას კონკურენციაც კი შეუძლია გაუწიოს (1000 კმ\სთ). საზოგადოებრივი მოხმარებისათვის ტექნოლოგია მხოლოდ რამდენიმეჯერ იქნა გამოყენებული. დღესდღეობით მაგლევი ვერ იყენებს არსებულ სატრანსპორტო ინფრასტრუქტურას, თუმცა, არსებობს პროექტები მაგნიტური გზის ელემენტების ლიანდაგებქვეშ ან ავტოსტრადებზე განლაგებისა. მეტროპოლიტენი Maglev Trains[მკვდარი ბმული] Audio slideshow from the National High Magnetic Field Laboratory discusses magnetic levitation, the Meissner Effect, magnetic flux trapping and superconductivity Windana Research აშშ რკინიგზის ფედერალური ადმინისტრაცია დაარქივებული 2005-04-04 საიტზე Wayback Machine. Applied Levitation დაარქივებული 2010-05-04 საიტზე Wayback Machine. Fastransit დაარქივებული 2009-02-13 საიტზე Wayback Machine. The International Maglev Board დაარქივებული 2008-12-19 საიტზე Wayback Machine. Transrapid დაარქივებული 2004-07-25 საიტზე Wayback Machine. გაერთიანებული სამეფოს ულსტრასწრაფი პროექტები იაპონიის სარკინიგზო ტექნიკური კვლევების ინსტიტუტი (RTRI) დაარქივებული 2005-11-02 საიტზე Wayback Machine. Open Directory დაარქივებული 2008-03-01 საიტზე Wayback Machine. Documentary video about the Japanese maglev Maglev review and pics დაარქივებული 2009-04-03 საიტზე Wayback Machine. AMLEV MDS System ბირმინგემის მაგლევის სისტემა (BBC) Magnetic Levitation for Transportation დაარქივებული 2010-05-08 საიტზე Wayback Machine. News of Brazil's Maglev project დაარქივებული 2011-08-07 საიტზე Wayback Machine.
ჯონ პოლ ჯოუნსი (მუსიკოსი)

ჯონ პოლ ჯოუნსი (ნამდვილი სახელი ჯონ ბოლდუინი) (ინგლ. John Paul Jones) — ინგლისელი მუსიკოსი. დაიბადა 3 იანვარს 1946 წელს, ინგლისში. იგი უფრო მეტად ცნობილია, როგორც ჯგუფ ლედ ზეპელინის წევრი. გამოცემული აქვს რამდენიმე სოლო-ალბომიც. Led Zeppelin (1969) Led Zeppelin II (1969) Led Zeppelin III (1970) Led Zeppelin IV (1971) Houses of the Holy (1973) Physical Graffiti (1975) The Song Remains the Same (1976) Presence (1976) In Through the Out Door (1979) Coda (1982) BBC Sessions (1997) How the West Was Won (2003) Scream for Help (1985) The Sporting Life (1994) Zooma (1999) The Thunderthief (2001) The Song Remains the Same (1976) Give My Regards to Broad Street - პოლ მაკ-კარტნი, (1984) The Secret Adventures of Tom Thumb (1993) Risk (1994) Led Zeppelin DVD (2003) ჯონ პოლ ჯოუნსის ოფიციალური საიტი ლედ ზეპელინის ოფიციალური საიტი JPJ რადიო ინტერვიუ
S-Bahn

S-Bahn (გერმ. Stadtschnellbahn, Schnellbahn და Stadtbahn-ის შემოკლებით მიღებული) — ჩქაროსნული სარკინიგზო გზა. ტექნიკური და იურიდიული თვალსაზრისით წარმოადგენს სარკინიგზო, საქალაქთაშორისო და საქალაქო ტრანსპორტის სახეობას გერმანიაში, ავსტრიასა და შვეიცარიაში. S-Bahn იკავებს შუალედურ ადგილს საქალაქო საზოგადოებრივ და გრძელ მარშრუტიან ტრანსპორტს შორის. იყენებს ჩვეულებრივ სარკინიგზო ხაზებს, როგორც ქალაქში, ისე მის შემოგარენში. S-Bahn-ის მოძრავ შემადგენლობას წარმოადგენს ელექტრო და იშვიათად მოტო მატარებლები. სადგურებს შორის მანძილი, როგორც წესი, რეგიონულ მატარებელთა (RegionalBahn) სადგურებზე მცირეა და მეტია ისეთ ტრანსპორტთან შედარებით, როგორიცაა მეტროპოლიტენი, ტრამვაი, ავტობუსი და ა.შ.. პირველი S-Bahn გაიხსნა 1930 წლის დეკემბერში ქალაქ ბერლინში. S-Bahn ძირითადად გავრცელებულია გერმანიასა და ავსტრიაში. გერმანიაში S-Bahn წარმოადგენს გერმანული სარკინიგზო გზის (Deutsche Bahn AG) ქვეგანყოფილებას. გერმანიაში არსებობს S-Bahn-ის 13 სისტემა, რომელთაგან ნაწილი ერთდროულად რამდენიმე ქალაქს ემსახურება. სისტემათა ჩამონათვალი: ბერლინი (ბერლინის S-Bahn) ჰამბურგი ჰანოვერი მიუნხენი მაინის ფრანკფურტი - ჰანაუ - ოფენბაჰი - დრამშტადტი - მაინცი - ვისბადენი მანჰაიმი - ლუდვიგსაფენი - ჰაიდელბერგი ჩრდილოეთი რაინ-ვესტფალია შტუტგარტი დრეზდენი ლაიფციგი და ჰალე (ზაალე) მაგდებურგი როსტოკი ნიურნბერგი ავსტრიაში S-Bahn-ის სისტემა გააჩნიათ ვენაში და ზალცბურგში. ვენის S-Bahn - საქალაქო და საქალაქთაშორისო ელქტრომატარებლების ქსელი - გაიხსნა 1962 წლის 17 იანვარს და 2007 წლის მონაცემებით მოიცავდა 5 საქალაქო მარშრუტის და 9 საქალაქთაშორისო ხაზს. საერთო სიგრძე 26-დან 85 კმ.-მდეა. 1984 წლიდან ვენაში საზოგადოებრივ ტრანსპორტზე გამოიყენება საერთო ტარიფის სისტემა, რაც მოსახეხებელს ხდის S-Bahn-ის გამოყენებას. ვენის ცენტრში, მთავარ კორიდორზე, S-Bahn აკეთებს 7.5 წუთიან ინტერვალებს. ვენის შტადტბანი (გერმ. Wiener Stadtbahn) - გაიხსნა 1989 წელს. რუსეთში S-Bahn-ის ტიპის ტრანსპორტად შეიძლება ჩაითვალოს საქალაქო ელქტრომატარებლები ახალ მოსკოვში, ვოლგოგრადში და ვლადივოსტოკში. ფუნქციებით S-Bahn-ის მსგავს სისტემას წარმოადგენს, ყაზახეთის ქალაქ სტეფნოგორის საქალაქო ელექტრომატარებელი. S-Bahn-ის სისტემა იგეგმება კიევში და უკრაინის სხვა ქალაქებში. ასევე, ყირგიზეთის ქალაქ ბიშკეკში. S-Bahn-ის მსგავსი სისტემა მრავალ ქვეყანაშია. მაგ.: ქალაქ კოპენჰაგენს და მის შემოგარენს ემსახურება S-Tog. საფრანგეთში არსებობს სისტემა RER (ფრანგ. Réseau Express Régional). RER-ის სისტემა დღეისათვის იგეგმება ბელგიაში. S-Bahn-ის ტიპის სისტემები გააჩნიათ შვეიცარიაში, ჰონკონგში, სინგაპურსა და იაპონიაში. მეტროპოლიტენების სია
ჯონ პოლ ჯონსი (მეზღვაური)

ჯონ პოლ ჯონსი (ინგლ. John Paul Jones; დ. 6 ივლისი, 1747 — გ. 18 ივლისი, 1792) — შოტლანდიელი მეზღვაური და ამერიკის პირველი ცნობილი საზღვაო მეთაური რევოლუციის პერიოდში. მიუხედავად იმისა, რომ მას ბევრი მტერი ჰყავდა ამერიკის მმართველ წრეებში, მისმა კამპანიებმა ბრიტანულ წყლებში ამ რევოლუციის დროს მოუტანა საერთაშორისო აღიარება. დღემდე ეს აღიარება კვლავ აქტუალურია და ჯონსს ხშირად „ამერიკის შეერთებული შტატების საზღვაო ძალების მამად“ მოიხსენიებენ. ვიკისაწყობში არის გვერდი თემაზე: ჯონ პოლ ჯონსი (მეზღვაური) John Paul Jones and Whitehaven SeaCoastNH.com – JPJ დაარქივებული 2006-10-22 საიტზე Wayback Machine. the memory palace podcast episode about losing JPJ's coffin დაარქივებული 2013-03-09 საიტზე Wayback Machine. U.S. Navy - John Paul Jones დაარქივებული 2004-06-27 საიტზე Wayback Machine. - FAQ დაარქივებული 2001-11-16 საიტზე Wayback Machine. Excerpts form the Journals of my Campaign – John Paul Jones John Paul Jones Museumდაარქივებული 2013-10-23 საიტზე Wayback Machine. John Paul Jones Unfurling the Flags of John Paul Jones დაარქივებული 2006-08-19 საიტზე Wayback Machine. Official report by Jones დაარქივებული 2005-06-19 საიტზე Wayback Machine. from aboard Serapis in Holland (1779) The Best Quote Jones Never Wrote დაარქივებული 2007-01-07 საიტზე Wayback Machine. Adams Electronic Archive – Memoirs while commissioner (excerpts relating to the Ranger's historic missions) John Paul Jones and Asymmetric Warfare დაარქივებული 2011-10-11 საიტზე Wayback Machine. Battle of Flamborough Head
უეფა-ს ჩემპიონთა ლიგა 2005-2006

2005-06 ჩემპიონთა ლიგა იყო უეფა-ს მიერ ორგანიზებული შეჯიბრება, ევროპის კლუბებს შორის. შეჯიბრება 2005 წლის 12 ივლისს დაიწყო პირველი საკვალიფიკაციო ეტაპით და 2006 წლის 17 მაისს დასრულდა პარიზის სტანდ დე ფრანსის სტადიონზე გამართული ფინალით, რომელშიც ესპანეთის ბარსელონამ გაიმარჯვა. მან ფინალში, დრამატულ ბრძოლაში ლონდონის არსენალი დაამარცხა, ანგარიშით 2–1. მთავარი სტატია: უეფა-ს ჩემპიონთა ლიგა 2006 ფინალი. 2005–06 All matches – season at UEFA website 2005–06 season at UEFA website European Club Results at RSSSF All scorers 2005–06 UEFA Champions League (excluding qualifying round) according to protocols UEFA + all scorers qualifying round 2005/06 UEFA Champions League დაარქივებული 2013-07-01 საიტზე Archive.isCategory:Webarchive template archiveis links - results and line-ups (archive) 2005–06 UEFA Champions League List of participants
ჯონ ბონემი

ჯონ ჰენრი „ბონზო“ ბონემი (ინგლ. John Henry Bonzo Bonham) იყო ინგლისელი მუსიკოსი, ჯგუფ ლედ ზეპელინის წევრი. იგი დაიბადა 1948 წლის 31 მაისს, ინგლისში. ბავშვობიდან მას უყვარდა სამზარეულოში ტაფებზე ქვების ბრახუნი. როდესაც ჯონი 10 წლის გახდა, მამამ პირველი დასარტყმელი საკრავი უყიდა. 18 წლის ის უკვე პროფესიონალი მედოლე იყო, ამ პერიოდში მან თავის ცხოვრება დაუკავშირა იმ ადამიანს, რომელთანაც მთელი ცხოვრება გაატარა. ჯონი ტრაგიკულად დაიღუპა 1980 წლის 25 სექტემბერს. რესტორანში შესულმა ბონემმა დალია თექვსმეტი 400 მილილიტრიანი ჭიქა არაყი და დააყოლა ხორცის დიდი ნაჭერი. ამ ყველაფრის შემდეგ მან კვლავაც განაგრძო საუზმის მირთმევა. სტუდიაში მისული ბონემი კვლავ სვამდა. გვიან საღამოს ყველამ გადაინაცვლა პეიჯის სახლში, უინდზორში. შუაღამისას ბონემს ჩაეძინა. იგი ასწიეს და გადაიტანეს საწოლში. მეორე დილით იგი მკვდარი იპოვა ჯონ პოლ ჯოუნსმა. ბონემი 32 წლის ასაკში დაიღუპა. სიკვდილის მიზეზად დასახელდა ნარწყევის შედეგად შექმნილი ასფიქსია. სხეულის გაკვეთის შედეგად ნარკოტიკული ნივთიერებები ბონემის სხეულში არ აღმოჩნდა. ბონემის დაღუპვა იქცა ლედ ზეპელინის დაშლის მთავარ მიზეზად. ლედ ზეპელინის ოფიციალური საიტი Drummerworld John Bonham Page John Bonham videos, pictures, and quotes at Total-Drums.com დაარქივებული 2009-09-16 საიტზე Wayback Machine. The 23 John Henry Bonham Drum Outtakes John Bonham — Obituary and Public Tributes დაარქივებული 2008-02-16 საიტზე Wayback Machine. John Bonham at Find-A-Grave
Scream for Help (ალბომი)

Scream for Help — ინგლისური მძიმე როკ-ჯგუფ ლედ ზეპელინის ბას-გიტარისტის, ჯონ პოლ ჯოუნსის 1985 წლის ალბომი, რომელშიც შეტანილია მუსიკა ამავე სახელწოდების ფილმიდან. ჯონ პოლ ჯოუნსი - კლავიშები, ბას გიტარა, გიტარა, პროდიუსერი ჯიმი პეიჯი - ელექტრო გიტარა ჯონ ანდერსონი - ვოკალი მედელაინ ბელი - ვოკალი ჯონ რენბერნი - გიტარა გრემ უორდი - დრამი კოლინ გრინი - ბექ ვოკალი ↑ Scream for Help AllMusic-ზე
The Sporting Life (ალბომი)

The Sporting Life — დიამანდა გალასის და ჯონ პოლ ჯოუნსის ერთობლივი ალბომი. ეს ალბომი გამოიცა 1994 წლის 6 სექტემბერს. იგი ჩაიწერა Mute Records-ის სტუდიაში. ეს არის გალასის მეექვსე სტუდიური ალბომი, ხოლო ჯონ პოლ ჯოუნსის დისკოგრაფიაში - მეორე სტუდიური ალბომი. დიამანდა გალასი - ვოკალი, კლავიშებიანი საკრავები ჯონ პოლ ჯოუნსის- ბას გიტარა, ელექტრო გიტარა, კლავიშებიანი საკრავები, პროდიუსერი ↑ Raggett, Ned. The Sporting Life AllMusic-ზე. ციტირების თარიღი: September 17, 2011.
The Thunderthief

The Thunderthief — ჯონ პოლ ჯოუნსის 2001 წლის ალბომი. „Leafy Meadows“ – 5:10 „The Thunderthief“ – 5:58 „Hoediddle“ – 7:00 „Ice Fishing at Night“ – 4:31 „Daphne“ – 4:50 „Angry Angry“ – 5:54 „Down to the River to Pray“ – 4:17 „Shibuya Bop“ – 5:56 „Freedom Song“ – 2:37 ჯონ პოლ ჯოუნსი - ვოკალი, ბას გიტარა,ელექტრო გიტარა, პიანინო, ორგანი, ტერლ ბრაიანტი - დასარტყმელი საკრავები ნიკ ბენგსი - ჩეპმენ-სტიკი, შიბუია ბოპი ედამ ბომბი - სოლო გიტარა რობერტ ფრიპი - სოლო გიტარა ↑ https://www.allmusic.com/album/r567169/review ↑ http://www.rollingstone.com/artists/johnpauljones/albums/album/151836/review/5942554/the_thunderthief